Sklep Sodišča (peti senat) z dne 12. julija 2012 – Dover proti Parlament
(Zadeva C-278/11 P)
„Pritožba – Pravilnik o povračilu stroškov in nadomestilih poslancem Evropskega parlamenta – Nadzor uporabe nadomestil – Dodatek za parlamentarno pomoč – Upravičenost stroškov – Izterjava neupravičeno prejetih zneskov“
1.                     Pritožba – Razlogi – Zgolj ponovitev razlogov in trditev, predstavljenih pred Splošnim sodiščem – Neopredelitev navedene napačne
uporabe prava – Očitna nedopustnost (člen 256 PDEU; Statut Sodišča, člen 58, prvi odstavek; Poslovnik Sodišča, člen 112(1)(c))
2.                     Akti institucij – Obrazložitev – Obveznost – Obseg – Tožbeni razlog neobrazložitve oziroma pomanjkanja obrazložitve – Tožbeni
razlog nepravilne obrazložitve – Razlikovanje (člen 296 PDEU) (Glej točko 36.)
Predmet
Pritožba zoper sodbo Splošnega sodišča (osmi senat) z dne 24. marca 2011 v zadevi Dover proti Evropskemu parlamentu (T-149/09),
s katero je Splošno sodišče razglasilo za delno nično odločbo generalnega sekretarja Evropskega parlamenta z dne 29. januarja
2009 o izterjavi nekaterih zneskov, ki so bili neupravičeno izplačani pritožniku iz naslova parlamentarnih stroškov in nadomestil.
Izrek
1.
Pritožba se zavrne.
2.
Densmoreju Ronaldu Doverju se naloži plačilo stroškov.